MUTWE WAKAMA | VIKA VIYENDEKA MBIMBILIYA HA KUYOYA NA KUTHSA?
Nga Munu Athsa Akayi Kweka Ndi?
VITHINGANYEKA vya vanu kutaletha ku kuyoya na kuthsa vyalithethzathethza. Vamo vakathinganyeka ngwavo nga munu athsa, cho atwalelaho kuyoya mu chifwa cheka lalo nambe ku mwela weka. Vakwavo ngwavo akathemuka lalo na kuyoya mu chifwa cheka. Oloni vamo ngwavo kuthsa kwapwa mamanethelelo a kuyoya.
Hamo neni kuli mumo mumukathinganyekela, kwetheketha noku kumunakolela nambe chithemwa cheni. Ha kuwana ngwe vithinganyeka vya vanu vyalithethzathethza kutaletha ku kuthsa. Cho kuli kutwatha kuwana chikumbululo cha vuthunga ku chihula echi chakama?
Ha myaka yaingi ineti, vakulunu va vulombelo vanalongetha ngwavo mwonyo kuwethi kuthsa. Vanu va mu vulombelo vuje vunathsimana manene muno mu kaye vwa kufwa ngwe vwa vaka-Kilisitu novu vwa Vahindu novu vwa Vayunda novu vwa Vamuzilemu, voshe vatava ngwavo mwonyo kuwethi kuthsa, oloni ukatwalelelaho kuyoya mu sipilitu nga muvila unathsi. Oloni vaka-Buddha, vakulahela ngwavo nga munu nathsi, cho atha kuthemuka lwalwingi mu chuma cheka, na kupatuka ku tuyando. Echi kupatuka chikecho chivatumbula ngwavo Nirvana.
Vilongetha vya chifwa echi vinalingitha vanu vavangi muno mu kaye vakulahele ngwavo kuthsa kukekwo kukashokolola ngila ya kukayoya ku lifuti lyeka. Ngechi, vanu vavangi vakathinganyeka ngwavo kuthsa kwapwa kwakuvwa mwafwa kukalingitha vanu vayoye mu chifwa cheka, cho lalo ngwavo kuthsa chapwa chithzango cha Njambi. Oloni vika viyendeka Mbimbiliya ha ñanda eyi? Tumishongangeya ngwetu mutande ñanda inatako. Mukathama omwo muthziva muikumbulwila.
cjk_Latn bem_Latn tum_Latn cjk_Latn cjk_Latn cjk_Latn